ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 6. apríla 2005
									K materiálu č.6481/2005
									K bodu č.

S T A N O V I S K O

k  návrhu  zákona,   ktorým  sa  mení  a  dopĺňa  zákon   č.   548/2003   Z. z.    
o  Justičnej akadémii a o zmene a doplnení niektorých zákonov v znení zákona č.757/2004 Z. z. - k novému zneniu

						 I

     Návrh zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení zákona č.757/2004 Z. z. predkladá v novom znení na rokovanie vlády Slovenskej republiky podpredseda vlády a minister spravodlivosti Slovenskej republiky D. Lipšic.

Účelom predloženého návrhu zákona je najmä potreba reagovať na zmeny vzniknuté po prijatí súvisiaceho zákona č. 371/2004 Z. z. o sídlach a obvodoch súdov Slovenskej republiky a Občianskeho súdneho poriadku. Zároveň ide o  doplnenie ustanovení, ktorým sa upravujú hmotné výhody riaditeľa Justičnej akadémie a upravuje sa aj funkčné obdobie jeho zástupcu.   

Predkladateľ uvádza, že návrh zákona nebude mať zvýšené nároky na štátny rozpočet. 

Podľa predkladateľa  je návrh zákona v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.

Návrh zákona sa predkladá na rokovanie vlády Slovenskej republiky bez rozporov.

II

	Legislatívna rada vlády SR prerokovala návrh zákona na svojom zasadnutí 22. marca 2005.    Návrh zákona odporučila predložiť na rokovanie vlády SR v novom znení, v ktorom budú zapracované jej pripomienky a odporúčania. 
  III

	Sekcia vládnej legislatívy Úradu vlády SR konštatuje, že v predloženom znení návrhu zákona č. 548/2003 Z. z. o Justičnej akadémii a o zmene a doplnení niektorých zákonov v znení zákona č.757/2004 Z. z.  je zapracovaných všetkých 12 pripomienok a odporúčaní Legislatívnej rady vlády SR, a preto odporúča návrh zákona schváliť v predloženom znení. 

Bratislava  31. marca 2005   
Vypracovala:  J.Fischerová

									Štefan G r m a n
								          generálny riaditeľ
   								    sekcie vládnej legislatívy